2010 m. Korėjos Grand Prix

2010 m. Pietų Korėjos Grand Prix – 17-tos 2010 m. Formulės 1 sezono lenktynės, vykusios spalio 24 d. Jos pirmą kartą vyko Pietų Korėjoje, naujai pastatytoje Tarptautinėje Korėjos trasoje.

2010 m. spalio mėnesį buvo iškilusių abejonių, ar lenktynės galės čia vykti dėl užsitęsusių trasos paruošimo darbų. Tačiau spalio 11 dieną trasą apžiūrėjusi FIA komisija davė leidimą čia surengti Formulės 1 lenktynes.

Treniruotės 

Pirmose Korėjos GP treniruotėse greičiausias buvo McLaren lenktynininkas Lewis Hamiltonas (1:40.887 min.). Antras liko lenkas Robertas Kubica (1:40.968) (Renault, trečias - Nico Rosbergas (1:40.968) su Mercedes GP.

Antrose penktadienio treniruotėse pirmas buvo sezono lyderis Markas Webberis (1:37.942) (Red Bull), antras - ispanas Fernando Alonso (1:38.132), trečias - L. Hamiltonas (1:38.279).

Šeštadienį greičiausias buvo R. Kubica (1:37.354). Jis aplenkė L. Hamiltoną (1:37.402) ir F. Alonso (1:37.426).

Kvalifikacija 

Pastabos:

 V. Petrovas gavo 5 starto vietų baudą už sukeltą avariją su N. Hulkenbergu Japonijos GP lenktynių starto metu.

Lenktynės 

Dėl lietaus lenktynių pradžia buvo atidėta 10 minučių, o lenktynininkai startavo paskui saugos automobilį. Nuvažiavus vos du ratus dėl didelio vandens kiekio trasoje lenktynės buvo sustabdytos. Beveik po valandos atnaujinus lenktynes lenktynininkai vėl startavo už saugos automobilio, kuris iš trasos nesitraukė iki pat 18 rato. Kadangi buvo įveikta visa lenktynių distanciją, jos baigėsi nusileidus saulėje ir prieblandoje. 

Čempionato lyderis Mark Webber nesuvaldė bolido dar 6 rate ir pasitraukė iš kovos. „Pole“ poziciją iškovojęs jo komandos draugas Sebastian Vettel dėl variklio gedimo buvo priverstas baigti lenktynes likus 10 ratų iki jų pabaigos, tad pirmoje vietoje finišavęs Fernando Alonso tapo nauju lyderiu lenktynininkų įskaitoje. Po nesėkmingų kelių paskutinių etapų ant apdovanojimų pakylos vėl užlipo Lewis Hamilton, atvažiavęs antras ir Felipe Massa, finišą kirtęs trečias. Į čempiono titulą pretendavusiam Jenson Button lenktynės susiklostė itin nepalankiai. Startavęs iš 6 pozicijos po kiek laiko ją užleido Nico Rosberg, vėliau – Michael Schumacher. Po ankstyvo padangų keitimo į tarpines, trasoje įvyko avarija ir buvo išleistas saugos automobilis, todėl likę lenktynininkai taip pat suskubo pasikeisti padangas, J. Button palikdami beveik pačioje rikiuotės pabaigoje. Tad britas finišavo tik 12-as, nepelnė taškų, o nugalėti čempionate liko tik menki teoriniai šansai.

Pastabos:
  A. Sutilas už susidūrimą su K. Kobayashi buvo nubaustas ir kitose lenktynėse startuos 5 vietomis žemiau pasiektos kvalifikacijoje.
  S. Buemi už susidūrimą su T. Glocku buvo nubaustas ir kitose lenktynėse startuos 5 vietomis žemiau pasiektos kvalifikacijoje.

Įskaitos po lenktynių 

Lenktynininkų įskaita

Komandų įskaita

 Pastaba: pateikti tik penki geriausi rezultatai.

Šaltiniai 

Formulės 1 Grand Prix
Pietų Korėjos sporto varžybos
2010 sporte